సామాన్యుల సంక్షేమం కోసం... 10నుండి 16 వరకు దేశవ్యాప్త ఆందోళనలు | Prajasakti::Telugu Daily
Home » జాతీయం » సామాన్యుల సంక్షేమం కోసం... 10నుండి 16 వరకు దేశవ్యాప్త ఆందోళనలు
- జాతీయ సదస్సులో వామపక్షాల పిలుపు
- అదానీ, అంబానీల కోసమే మోడీ సర్కారు పనిచేస్తోందని విమర్శ
ఆర్థిక సంక్షోభం సమయంలోనూ నరేంద్రమోడీ ప్రభుత్వం కార్పొరేట్లకే ఊడిగం చేస్తుండటంతో సామాన్యుల కోసం సమరానికి వామపక్షాలు సిద్ధమవుతున్నాయి. దీనిలో భాగంగా అక్టోబర్‌ 10 నుండి 16 వరకు దేశ వ్యాప్తంగా ఆందోళనలు నిర్వహించాలని నిర్ణయించాయి. సామాన్యుల సంక్షేమం కోసం మోడీ సర్కారు మెడలు వంచడమే లక్ష్యంగా నిర్వహిస్తున్న ఈ ఆందోళనల్లో పెద్ద సంఖ్యలో ప్రజానీకం భాగస్వాములు కావాలని విజ్ఞప్తి చేశాయి. స్థానిక కాన్స్టిట్యూషన్‌ క్లబ్‌లో శుక్రవారం 'తీవ్ర ఆర్థిక సంక్షోభం-పెరుగుతున్న ప్రజల కష్టాలు' అనే అంశంపై ఐదు వామపక్ష పార్టీల అధ్వర్యంలో జరిగిన జాతీయ సదస్సులో పాల్గొన్న వామపక్ష పార్టీల నేతలు ఈ మేరకు పిలుపునిచ్చారు. ఈ సదస్సుకు హన్నన్‌ మొల్లా(సిపిఎం), పల్లవ్‌ సేన్‌ గుప్తా(సిపిఐ), కవితా కృష్ణన్‌(సిపిఐఎంఎల్‌), ధర్మేందర్‌ (ఫార్వర్డ్‌ బ్లాక్‌), మను రంజన్‌ భట్టాచార్య (ఆరెస్పీ)లు అధ్యక్ష వర్గంగా వ్యవహరించారు. సిపిఎం ఢిల్లీ రాష్ట్ర కార్యదర్శివర్గ సభ్యులు అనురాగ్‌ సక్సేనా మోడీ సర్కార్‌ ఆర్థిక తిరోగమనంపై వివరించారు. అనంతరం మాట్లాడిన నేతలు మోడీ సర్కారు ఆదానీ, అంబానీల కోసం పనిచేస్తోందని, కార్పొరేట్లకు ఊడిగం చేస్తోందని విమర్శించారు. ఆర్‌బిఐ వద్ద కేంద్రం తీసుకున్న 1.76 లక్షల కోట్ల రూపాయలను దేశీయ డిమాండ్‌, ఉపాధి పెంచేందుకు కేటాయించాలని డిమాండ్‌ చేశారు.
ప్రజల పై దాడి చేస్తున్న మోడీ సర్కారు :
ఆర్థిక సంక్షోభం తీవ్రమౌతున్న నేపథ్యంలో ప్రజలను ఆదుకోవాల్సిన కేంద్ర ప్రభుత్వం దానికి భిన్నంగా వారిపై దాడి చేస్తోందని సిపిఎం ప్రధాన కార్యదర్శి సీతారాం ఏచూరి విమర్శించారు. మోడీ సర్కార్‌ కొన్ని రోజుల క్రితం కార్పొరేట్లకు రూ.70 వేల కోట్లు రాయితీలు ఇచ్చిందని, మళ్లీ ఇప్పుడు మరో రూ.1.45 లక్షల కోట్లు రాయితీలు ప్రకటించారని, ఈ వారంలోనే దాదాపు రూ.2 లక్షల కోట్లకు పైబడి రాయితీలు ఇచ్చారని తెలిపారు. వ్యవసాయ, పారిశ్రామిక రంగాల్లో ఉపాధి క్షీణించిందని, ఆటోమొబైల్స్‌, టెక్స్‌టైల్స్‌ వంటి రంగాల్లో ఉపాధి పడిపోయిందని తెలిపారు. ఈ నేపథ్యంలో ప్రజలకు ఉపశమనం కలిగించే విధంగా చర్యలు తీసుకోవల్సింది పోయి, కార్పొరేట్లకు వరాలు కురిపించడమేమిటని ప్రశ్నించారు. నిరుద్యోగం పెరగడంతో దేశంలోని వస్తువులకు డిమాండ్‌ తగ్గుతోందని, అదే సమయంలో విదేశీ పెట్టుబడుల కోసం ఎగబాకుతున్నారని ఎద్దేవా చేశారు. మోడీ సర్కార్‌ కాశ్మీర్‌లో నాలుగు వేల మందిని నిర్బంధించిందని, ఇప్పటికి 45 రోజులు గడిచినా ల్యాండ్‌లైన్‌, మొబైల్‌ ఫోన్‌, ఇంటర్‌నెట్‌ వంటి సదుపాయాల పునరుద్దరణ జరగలేదన్నారు. అసోంలో ఎన్‌ఆర్సీ ప్రకటించి దాదాపు 19 లక్షల మంది భారతీయులను విదేశీయులుగా పేర్కొంటున్నారని అన్నారు. దేశంలో నెలకొన్న సమస్యలకు వామపక్షాలు మాత్రమే పరిష్కారం చూపగలవని ఏచూరి చెప్పారు.
జాతి సంపదను దోచిపెడుతున్నారు: డి.రాజా
జాతీయవాదం గురించి మాట్లాడే మోడీ పరివారం, జాతి సంపదను కార్పొరేట్లకు దోచిపెడుతోందని సిపిఐ ప్రధాన కార్యదర్శి డి.రాజా విమర్శించారు. ప్రభుత్వ రంగ సంస్థల్లో పెట్టుబడులు ఉపసంహరించుకొని, అందులో వంద శాతం ఎఫ్‌డిఐలను ఆహ్వానిస్తున్నారని చెప్పారు. బ్యాంకుల విలీనం కూడా ప్రైవేటీకరణలో భాగమేనని అన్నారు. కార్పొరేట్‌ శక్తులకు అనుకూలంగా బ్యాంకుల విలీనం చేశారన్నారు.
ఆర్థిక తిరోగమనమే కానుక : దీపాంకర్‌ భట్టాచార్య
సిపిఐ(ఎంఎల్‌- లిబరేషన్‌) ప్రధాన కార్యదర్శి దీపాంకర్‌ భట్టాచార్య మాట్లాడుతూ మోడీ వంద రోజుల పాలన దేశ ప్రజలకు ఆర్థిక తిరోగమనాన్ని కానుకగా ఇచ్చిందని అన్నారు. కార్పొరేట్లకు సాయం చేసేందుకే ప్రభుత్వం నడుస్తోందని, ప్రజల కోసం కనీసం ఆలోచించటం లేదని విమర్శించారు.
పేదలకు చేసిందేమి లేదు : దేబబ్రత బిశ్వాస్‌
దేశంలో ఒకవైపు లక్షల్లో ఉద్యోగాలు ఊడిపోతున్నాయని, మరోవైపు రైతుల ఆత్మహత్యలు పెరుగుతున్నాయని అన్నారు. కానీ నరేంద్ర మోడీ ప్రభుత్వం వీరికి చేసిందేమి లేదని ఫార్వర్డ్‌ బ్లాక్‌ ప్రధాన కార్యదర్శి దేబబ్రాత బిశ్వాస్‌ అన్నారు. ఆర్‌ఎస్‌పి ప్రధాన కార్యదర్శి క్షితి గోస్వామి మాట్లాడుతూ ప్రజల కోసం వామపక్షాలు చేసే ఆందోళనలో అందరూ కలిసిరావాలని పిలుపునిచ్చారు. ఈ కార్యక్రమంలో సిపిఎం పొలిట్‌ బ్యూరో సభ్యులు బి.వి రాఘవులు, నిలోత్పల్‌ బసు, కేంద్ర కమిటీ సభ్యులు ఎస్‌.పుణ్యవతి, ఆర్‌.అరుణ్‌ కుమార్‌, విజూ క్రిష్ణన్‌ తదితరులు పాల్గొన్నారు.
saamaanyula sankshemam kosam... 10nundi 16 varaku deshavyaapta aandolanalu | Prajasakti::Telugu Daily
Home u jaateeyam u saamaanyula sankshemam kosam... 10nundi 16 varaku deshavyaapta aandolanalu
- jaateeya sadassulo vaamapakshaala pilupu
- adaanii, ambaaneela kosame mody sarkaaru panichestondani vimarsa
aardhika sankshobham samayamloonuu narendramody prabhutvam karporetlake oodigam chestundatamto saamaanyula kosam samaraniki vaamapakshaalu siddhamavutunnaayi. deenilo bhagamga actobere 10 nundi 16 varaku desha vyaaptamgaa aandolanalu nirvahinchaalani nirnayinchaayi. saamaanyula sankshemam kosam mody sarkaaru medalu vanchadame lakshyamgaa nirvahistunna ee aandolanallo pedda sankhyalo prajaaneekam bhaagaswaamulu kaavaalani vignapti chesaayi. sthaanika constitutionsai clublo sukravaaram 'teevra aardhika sankshobham-perugutunna prajala kashtaalu' ane amsampai aidu vamapaksha paarteela adhvaryamlo jarigina jaateeya sadassulo palgonna vamapaksha paarteela nethalu ee meraku pilupunicchaaru. ee sadassuku hannann molla(cpm), pallave sene gupta(cpi), kavita krishnanni(cpimlay), dharmendarm (forverde blacke), manu ranjan bhattacharya (arespy)lu adhyaksha vargamgaa vyavaharinchaaru. cpm dhilli rashtra kaaryadarsivarga sabhyulu anuragm saksena mody sarkarke aardhika tirogamanampai vivarinchaaru. anantaram matladina nethalu mody sarkaaru aadaanii, ambaaneela kosam panichestondani, kaarporetlaku oodigam chestondani vimarsinchaaru. arebi vadda kendram teesukunna 1.76 lakshala kotla roopaayalanu desheeya demande, upaadhi penchenduku ketaayinchaalani demande chesaru.
prajala pai daadi chestunna mody sarkaaru :
aardhika sankshobham teevramoutunna nepathyamlo prajalanu aadukovaalsina kendra prabhutvam daaniki bhinnamgaa vaaripai daadi chestondani cpm pradhaana kaaryadarsi siitaram echuri vimarsinchaaru. mody sarkarke konni rojula kritam kaarporetlaku roo.70 vela kotlu raayiteelu ichindani, malli ippudu maro roo.1.45 lakshala kotlu raayiteelu prakatinchaarani, ee vaaramloonae daadaapu roo.2 lakshala kotlaku paibadi raayiteelu icharani telipaaru. vyavasaaya, paarisraamika rangaallo upaadhi ksheeninchindani, automobylessi, texeailselsi vanti rangaallo upaadhi padipoyindani telipaaru. ee nepathyamlo prajalaku upasamanam kaliginche vidhamgaa charyalu teesukovalsindi poyi, kaarporetlaku varaalu kuripinchadamemitani prasninchaaru. nirudyogam peragadamtho desamloni vastuvulaku demande taggutondani, adhe samayamlo videshee pettubadula kosam egabaakutunnaarani eddeva chesaru. mody sarkarke kaashmeerlo naalugu vela mandini nirbandhinchindani, ippatiki 45 rojulu gadichina landelinee, mobaile fone, intermete vanti sadupayala punaruddarana jaragaledannaru. asomlo nerceysy prakatinchi daadaapu 19 lakshala mandi bhaaratheeyulanu videseeyulugaa perkontunnarani annaru. desamlo nelakonna samasyalaku vaamapakshaalu matrame parishkaaram chuupagalavani echuri cheppaaru.
jaati sampadanu dochipedutunnaru: di.raja
jaatiiyavaadam gurinchi matlade mody parivaaram, jaati sampadanu kaarporetlaku dochipedutondani cpi pradhaana kaaryadarsi di.raja vimarsinchaaru. prabhutva ranga samsthallo pettubadulu upasamharinchukoni, andulo vanda saatam efudiilanu aahvaanistunnaarani cheppaaru. byaankula vileenam kuudaa praiveteekaranalo bhagamenani annaru. carporate saktulaku anukuulamgaa byaankula vileenam chesaarannaaru.
aardhika tirogamaname kaanuka : deepankare bhattacharya
cpi(mle- libaration) pradhaana kaaryadarsi deepankare bhattacharya maatlaadutuu mody vanda rojula paalana desha prajalaku aardhika tirogamanaanni kaanukagaa ichindani annaru. kaarporetlaku saayam chesenduke prabhutvam nadustondani, prajala kosam kaneesam aalochinchatam ledani vimarsinchaaru.
pedalaku chesindemi ledu : debabrata bishwasse
desamlo okavaipu lakshallo udyogaalu oodipotunnaayani, marovaipu raitula aatmahatyalu perugutunnaayani annaru. cony narendra mody prabhutvam veeriki chesindemi ledani forverde blacke pradhaana kaaryadarsi debabrata bishwasse annaru. arseepi pradhaana kaaryadarsi kshiti goswami maatlaadutuu prajala kosam vaamapakshaalu chese aandolanalo andaruu kalisiraavaalani pilupunicchaaru. ee kaaryakramamlo cpm polite beuro sabhyulu bi.vi raghavulu, nilotpalse basu, kendra commity sabhyulu esi.punhyavati, aari.arun kumare, vijoo krishnanni taditarulu paalgonnaaru.